Teet Suur

Teet Suur (sündinud 20. mail 1973Teet Suure blogi) on eesti kunstnik ja kunstipedagoog. 

Ta on aastatel 2013–2017 suurt rahvusvahelist tähelepanu pälvinud ebatraditsiooniliste Rakvere jõulupuuinstallatsioonide autor ning 2017. aastal asutatud LGBT+ filmifestivali Festheart idee autor ja kunstnik.Lääne-Virumaa Kultuuripärl Teet Suur: minu elu on enne kuuske ja pärast kuuske Eesti Kultuurkapitali koduleht, 26.01.2018.

Lapsepõlv ja haridus
Lääne-Virumaalt pärit Teet Suur õppis Tamsalu Keskkooli põhikoolis ja lõpetas hiljem Rakvere Õhtukeskkooli.Vapper, T. (2015). Teet Suur ja Rakvere jõulupuud. Õpetajate Leht, 4. detsember 2015. Vaadatud 08.12.2017 http://opleht.ee/2015/12/teet-suur-ja-rakvere-joulupuud/ Aastatel 2009–2013 õppis ta Tartu Kõrgemas Kunstikoolis Pallas skulptuuri. Kunstikooli lõputööks oli lavakujundus ja kostüümid Iiri näitekirjaniku Conor McPhersoni näidendi "Meresõitja" lavastusele (Rakvere Teater, 2012).Vilistlased Kõrgema Kunstikooli Pallas koduleht. Vaadatud 12.12.2025.

Töö ja looming
1990. aastatel töötas Suur oma vanemate piimatootmistalus, seejärel mõne aasta Eesti raudteel vedurijuhi abina.Madis Jürgen. Maailmakuulsa Rakvere jõulupuu autor – endine vedurijuhi abi Teet Suur Eesti Ekspress, 15.12.2015. 

Aastatel 2007–2009 töötas ta ajalehe Virumaa Teataja toimetuses fotograafi, autojuhi ja artiklite kirjutajana. Sel perioodil koostas ta mõned näitused, millest ajendatult otsustas minna kunsti õppima. Sama ajalehe kolumnistiks on ta jäänud tänini (2025. aasta seisuga).Teet Suur. Kolumn ⟩ Virumaa Teataja ja mina Virumaa Teataja, 14.11.2025.

Aastatel 2013–2017 oli Teet Suur Rakvere linnakunstnik. Alates 2018. aastast on Teet Suur vabakutseline kunstnik ja 2020. aasta veebruarist ka Rakvere Eragümnaasiumi kunstiõpetaja.Õpetajad Rakvere Eragümnaasiumi koduleht. Vaadatud 12.12.2025. 

Enne Rakvere linnakunstnikuks kandideerimist oli ta Rakveres mõne näituse koostanud ja suure teatrihuvilisena Rakvere teatris ühe lavastuse kujundanud. Linnakunstnikuna antud intervjuudes on ta öelnud, et teda köidab maastikukunstina land art – maakunst, mis sobitub keskkonda ja muutub interjööri või avaliku ruumi loomulikuks osaks. Tema arvates peab kunst inimesi puudutama ja neile korda minema. Inimeste emotsioone ja hinnanguid jõulukuusele peab ta teose osaks. 

Tema linnakunstnikuna töötamise aegu Rakvere keskväljakule loodud igal aastal uue ideega jõulupuuinstallatsioonid puudutasidki paljusid: tekitasid kohalikes elanikes, sealhulgas ka linnavalitsuses, vastakaid arvamusi, kuid said üllatavalt positiivse vastuvõtu osaliseks mujal maailmas.Aarne Mäe. Teet Suur: Turu platsi kuusk meenutas mulle nääre Virumaa Teataja. 24.11.2017. Näiteks 2014. aasta jõulupuu jõudis USA uudisteportaali Huffington Post koostatud edetabelis maailma 14 omanäolisima jõulupuu hulka ja 2016. aasta oma 21. kohale ning 2015. aasta jõulupuu kuulus Suurbritannia meediaväljaande The Guardian valikul maailma 12 omapäraseima jõulupuu hulka.

Teet Suur on interdistsiplinaarneTeet Suure skulptuuride näitus Kärdlas Hiiu Leht, 03.06.2022. kunstnik, kelle loomingusse kuulub skulptuure, fotosid, joonistusi, installatsioone, maale, graafilise disaini teoseid jm. Lisaks jõulupuuinstallatsioonidele on tema tuntumate teoste hulgas ka okastraadist skulptuurid (nt "Mõtleja") ja kivist arvuti.Inna Grünfeldt. Intervjuu: Teet Suur: "Maailm ei koosne ainult sirgjoontest" Virumaa Teataja, 28.04.2013.Teet Suure skulptuuride näitus Kärdlas Hiiu Leht, 03.06.2022.  Ta eelistab kunsti tehes anda uue elu taaskasutusmaterjalidele ning on loovalt ära kasutanud näiteks õllekaste, kipsplaate, okastraati, puitu, ­autoosi, penoplasti, graniiti, värvi, sütt, kivi, kipsi jne.Madis Jürgen. Maailmakuulsa Rakvere jõulupuu autor – endine vedurijuhi abi Teet Suur Eesti Ekspress, 15.12.2015.

Kunstnikuna on ta märkimisväärselt paljudes teostes kujutanud seksuaalvähemuste (LGBT+-kogukonna) temaatikat.Christiana Zalevskaya. LGBT+ inimesed Eestis: lootused ja reaalsus Feministeerium.ee, 19.02.2019. 

Tegevus vabakutselise kunstnikuna
2018. aastal avati Voronja galerii kureeritud kunstiprogrammi "Lätted" raames Lääne-Virumaal Veskimäe talus ehk Teet Suure kodutalus tema installatsioonide näitus.Rakvere jõulupuude autor Teet Suur avab kodutalus installatsioonide näituse ERR Kultuur, 24.05.2018. Sama aasta jõulude eel avati Tõrva keskväljakul tema installatsioon "Meie metsa lugu".Valdur Mikita ja Teet suur räägivad Tõrvas metseestlusest Lõunaeestlane.ee, 05.12.2018.

2019. aasta oktoobris avati Rakvere Galeriis Teet Suure isikunäitus "Ruum", kus olid välja pandud tema romantilised ja lüürilised šabloontehnikas teosed.Kunstnik Teet Suur avas näituse "Ruum" Vikervaade.ee, 01.10.2019. Sama aasta novembris avati Kadrina ristisalu, mille keskne objekt on Teet Suure installatsioon "Maa ja taeva vahel". Selle põhiidee on väärtustada taaskasutust vanade kalmisturistide kunstis eksponeerimise kaudu.Rene Kundla. Kadrinas jõudis ideest teostuseni Ristisalu rajamine ERR Kultuur, 03.11.2019.

2019. aastal kujundas ta ka Harjumaal Viimsi jõulupuu, mis kujutas endast 11 meetri kõrgust installatsiooni. Kuuse kere oli konstrueeritud 53 IBC-konteineri raamist, oksad aga 1185 äravisatud plastkanistrist, mida olid aidanud koguda kohalikud elanikud. Jõulusära ja värvielamuse andsid tühjadesse kanistritesse paigutatud värvilised valgusallikad.Marju Lina. Teet Suure installatsioon süttis täna Viimsis Virumaa Teataja, 01.12.2019. 

2020. aastal võis Karepal näha tema kuivmaalitehnikas teoseid isikunäitusel "Mere äärde".Teet Suure autorinäitus "Mere äärde" Kalame talumuuseumis Virumaa Muuseumid. Vaadatud 12.12.2025. 2021. aastal eksponeeris ta oma skulptuure Rakvere Galeriis toimunud isikunäitusel "Aga...". 2022. aastal toimus Kärdlas Nelja Nurga Galeriis tema isikunäitus "Teet Suur. Kuidas võita sõpru ja mõjutada hiidlasi", mis koosnes samuti peamiselt skulptuuridest.Aastaraamat 2022–2024 Eesti Kunstnike Liidu aastaraamat 2022–2024, lk 239.Teet Suure skulptuuride näitus Kärdlas Hiiu Leht, 03.06.2022. 

2023. aastal sai Rakvere Pauluse kirikus teoks kunstniku 50. sünnipäeva tähistav suur juubelinäitus "SUUR AUTOR I TEET", kus oli eksponeeritud nii tema vanu kui ka uusi eri tehnikates loodud taieseid.Kunstnik Teet Suur avas juubelinäituse Vikervaade.ee, 09.05.2023.

2024. aasta augustist eksponeeriti Tartu kui 2024. aasta Euroopa kultuuripealinna ürituste raames Tartu kohvikus Käkk Teet Suure isikunäitust "Ruum meie vahel".Teet Suure näituse “Ruum meie vahel” avamine Tartu2024.ee. Vaadatud 12.12.2025. Kui aga sama näitus oli sama aasta septembri lõpus jõudnud LGBT+ filmifestivali Festheart ajaks Rakvere Teatrikinno, tõi see Rakvere teatri peakunstniku Krista Areni väitel kaasa "räigeid sõnavõtte ja kirju, miks niisugune näitus on lasteseansside ajal üleval" ning nõudmise näitus enne kokkulepitud tähtaega maha võtta, samas kui teatri juht ja teatrikino töötajad polnud külastajatelt mingeid pretensioone saanud.Inna Grünfeldt. Juba jälle! Suur segadus ümber Suure näituse Virumaa Teataja, 10.10.2024.Eva Samolberg. Kolumn: homovärk ajab minestama ehk Mõtteid Teet Suure näitusest Virumaa Teataja, 12.10.2024. Skandaaliks paisunud teema võttis kokku Krista Areni avalik kiri Teet Suurele, kus ta selgitas, et tegu oli olnud kommunikatsioonihäirega.Krista Aren. Vastukaja ⟩ Avalik kiri kunstnik Teet Suurele Virumaa Teataja, 17.10.2024.

2025. aastal kutsuti ta Rakvere Kolmainu kiriku jõulusõime kujundama. Selle töö käigus sündisid ka kiriku juurde paigaldatud jõuluteemalised liiklusmärgid.Rene Kundla. Rakverre paigaldati jõuluteemalised liiklusmärgid ERR Uudised, 29.11.2025. 

Tunnustus
 2014 – Lääne-Virumaa aasta tegu – Rakverre omanäolise jõulupuu püstitamineEeva Samolberg. Tänavune aasta tegu on Rakverre omanäolise jõulupuu püstitamine Virumaa Teataja, 23.01.2015.
 2017 – Lääne-Virumaa kultuuripärl (Eesti Kultuurkapitali Lääne-Virumaa ekspertgrupi auhind)Lääne-Virumaa Kultuuripärl Teet Suur: minu elu on enne kuuske ja pärast kuuske Eesti Kultuurkapitali koduleht, 26.01.2018.
 2024 – Vikerkaarekangelane kultuuri alal (Eesti LGBT Ühingu tunnustus)Tartu 2024 Pride’i avasündmusel tunnustati vikerkaarekangelasi Tartu2024.ee, 14.08.2024.

Vaata ka
 Rakvere jõulupuu

Viited

Kategooria:Eesti kunstnikud
Kategooria:Eesti kunstipedagoogid
Kategooria:Sündinud 1973